ΓΡΑΠΤΗ ΕΡΩΤΗΣΗ E-0880/00

υποβολή: Daniel Varela Suanzes-Carpegna (PPE-DE) προς την Επιτροπή

(22 Μαρτίου 2000)

Θέμα: Ευρωπαϊκό ατύχημα στις θαλάσσιες μεταφορές

Δυο ευρωπαϊκά σκάφη, το Zafir και Espresso Catania, συγκρούσθηκαν πρόσφατα στα ιταλικά ύδατα για άγνωστους ακόμα λόγους, με αποτέλεσμα να βυθιστεί το Zafir και να χάσουν τη ζωή τους 10 μέλη του πληρώματος τα πτώματα των οποίων βρίσκονται ακόμα εγκλωβισμένα στο ναυάγιο σε βάθος 400 μέτρων από την επιφάνεια της θάλασσας.

Ενώπιον αυτής της ευρωπαϊκής τραγωδίας που πλήττει για άλλη μια φορά την ασφάλεια των θαλάσσιων μεταφορών στα ευρωπαϊκά ύδατα, τα ευρωπαϊκά σκάφη και τη ζωή των ευρωπαίων πολιτών, έλαβε η Επιτροπή κάποια μέτρα για να εξιχνιάσει το εν λόγω ατύχημα;

Θα μπορούσε η Επιτροπή να ανακοινώσει τί ενέργειες πραγματοποιήθηκαν και κατά πόσο συντονίζονται σε ευρωπαϊκό επίπεδο οι ενέργειες που αναλαμβάνουν τα εμπλεκόμενα διάφορα κράτη μέλη;

Αγανάκτηση και απογοήτευση προκαλεί η παθητικότητα των ευρωπαϊκών θεσμικών οργάνων καθώς και των εμπλεκομένων κρατών μελών για την ανάσυρση των πτωμάτων των ναυτικών που βρίσκονται ακόμα εγκλωβισμένα στο βυθισμένο πλοίο, τα οποία δικαίως διεκδικούν οι οικογένειές τους. Τί επείγοντα μέτρα προτίθεται να λάβει η Επιτροπή για να αντιμετωπίσει αυτή την τραγική κατάσταση;

Τί μέτρα νομίζει η Επιτροπή ότι θα έπρεπε να ληφθούν για να μην επαναληφθούν τέτοιου είδους ατυχήματα;

Απάντηση της κας de Palacio εξ ονόματος της Επιτροπής

(2 Μαΐου 2000)

Όπως και το Αξιότιμο Μέλος του Κοινοβουλίου, η Επιτροπή πληροφορήθηκε από τα μέσα μαζικής ενημέρωσης το ναυάγιο του φορτηγού πλοίου Zafir στα ανοικτά των ακτών της Καλαβρίας (Ιταλία). Εκφράζει δε τη λύπη της για τις τρομερές συνέπειες του εν λόγω ναυαγίου και για τις απώλειες ανθρώπινων ζωών. Η Επιτροπή εκφράζει την αλληλεγγύη της με τις οικογένειες των θυμάτων.

Όσον αφορά τα αίτια του ατυχήματος, αναμένονται τα αποτελέσματα της έρευνας που διενεργούν οι ιταλικές αρχές. Από πλευράς της, η Επιτροπή οφείλει ναπογραμμίσει ότι δεν είναι αρμόδια για τις επιχειρήσεις διάσωσης και βοήθειας στη θάλασσα, και αυτός είναι ο λόγος για τον οποίο δεν ζητήθηκε η συνδρομή της από τις αρχές που επελήφθησαν του ατυχήματος.

Προκειμένου να αποφευχθούν στο μέλλον παρόμοια ατυχήματα, η Επιτροπή εξέδωσε, στις 21 Μαρτίου 2000, ανακοίνωση σχετικά με την ασφάλεια των θαλασσίων μεταφορών πετρελαίου(1) η οποία προτείνει σειρά βραχυπρόθεσμων και πιο μακροπρόθεσμων μέτρων.

Σε μια πρώτη φάση, ο έλεγχος των πλοίων που επισκέπτονται κοινοτικούς λιμένες πρέπει να ενισχυθεί και τα πλοία που δεν ανταποκρίνονται στα πρότυπα να αντιμετωπίζονται με αυστηρότητα ενώ, εκ παραλλήλου, οι νηογνώμονες πρέπει να ελέγχονται ουσιαστικότερα.

Η Επιτροπή προτείνει επίσης την απαγόρευση πλεύσεως, στα κοινοτικά ύδατα, των πετρελαιοφόρων μονού κύτους, με την εφαρμογή χρονοδιαγράμματος ανάλογου αυτού πουιοθέτησαν οι Ηνωμένες Πολιτείες.

Σε δεύτερη φάση, η Επιτροπή σκοπεύει ναποβάλει συμπληρωματικές προτάσεις σχετικά με την συστηματική ανταλλαγή πληροφοριών όλων των συντελεστών της ναυτιλιακής κοινότητας, την βελτίωση της θαλάσσιας επιτήρησης, την σύσταση ευρωπαϊκού οργανισμού για την ασφάλεια στη θάλασσα και την επεξεργασία μέτρων σχετικά με την ευθύνη των διαφόρων συντελεστών στις πετρελαϊκές μεταφορές.

(1) COM(2000) 142τελικό.